《龙兴客旅效子美寓居同谷七歌 其五》
宋代·李新

萧萧角声叠叠鼓，招提旷荡无环堵。编蓬悬席不遮拦，西面透风东面雨。

官归庇身无一瓦，反更罹此百忧苦。呜呼五歌兮歌思多，不曰有命其如何。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。